Regeneracijom do povratka sluha
Oko 37 miliona Amerikanaca pati od nekog oblika gubitka sluha, medju kojima je i brodvejski kompozitor 
Prodorna i bučna muzika za udaraljke delo je Džeja Alana Zimermana, njujorškog kompozitora koji je izgubio sluh i kojeg nazivaju „brodvejskim Betovenom“. Muzičko delo pod nazivom Robotikus, priča je o čoveku koji je nadgradio svoje prorodno telo veštačkim delovima kako bi postao robot. .“ Zimerman nema uspostavljenu dijagnozu za svoje stanje koje je pretvorilo njegov svet u haos zvukova koji traje više od 10 godina. On zamenjuje taj haos čitanjem sa usana. On takodje zavisi od svetlećih znakova na kompjuteru kao dodatka svojoj muzici. Zimerman kaže da njegov problem sa sluhom možda ima veze sa oštećenjem minijaturnih senzora u uhu poznatijih kao vlaknaste ćelije koje prenose audio signale ka mozgu. Ako elektronski aparat nazvan koklearni implant poboljšava sluh, on ne omogućava praćenje muzike i ne prenosi ukupno bogatstvo zvuka. Zimerman se opredelio da sačeka naučnike da pronadju način za regeneraciju vlaknastih ćelija. Istraživači su, naime, dobili vredan odgovor od neočekivanog izvora. Doktor Mark Vorkol sa Vašingtonskog univerziteta objašnjava kako su pilići doprineli istraživanju sluha. Za razliku od pilića, ljudski organizam ne može da regeneriše čulne ćelije koje su izgubljene zbog starenja, zagadjenja ili buke. Istraživači koji su se okupili na nedavnom samitu o očuvanju sluha u njujorškoj Akademiji za medicinu naznačili su da ljudsko telo ima sposobnost da regeneriše ćelije kože, ćelije digestivnog trakta kao i ćelije oštećene jetre. Doktor Endru Grouvs iz Bejlor medicinske škole kaže da se naučnici trude da primene tu sposobnost na mnogo komplikovanije čulne ćelije. Medjutim, istraživači kažu da će taj jednostavni problem možda zahtevati 10 godina da bi bio razrešen i desetine miliona dolara kako bi se finansirala istraživanja. Za sada, Džej Alan Zimerman odbija hirurški tretman dok čeka da bude pronadjen lek. U medjuvremenu, on kaže da će nastaviti da komponuje muziku i da izvodi svoje kompozicije.